הרצאה מרתקת על שפת הגוף של השקר והאמת
הרצאה על שפת הגוף של השקר: המיתוס והאמת פסיכולוגיה אבולוציוניתאורן הוא מומחה לפסיכולוגיה אבולוציונית, ומשלב את הידע של תחום זה עם הפרקטיקה של הטיפול הקוגניטיבי-התנהגותי.כאן תוכלו ללמוד מהי הפסיכולוגיה האבולוציונית.
שפת הגוף של השקר - הרבה מיתוסים עם גרעין מסויים של אמת
הרצאה: כל האמת על שפת הגוף של השקר
השפה המילולית התפתחה באופן שהוא ייחודי לאדם. זהו שימוש במילים שמסמלות תוכן כלשהו ללא שיש להן כלפיו קשר הכרחי. שפה מילולית היא יעילה מאד בהעברת מידע רב ומדוייק מאדם לאדם (על פרטי השמלה הצהובה שלבשה המורה הבוקר בבית הספר, למשל). אלא שהיות שאין למילים קשר שמחייב אותן לתוכן שלהן, קל מאד לומר דברים שהם שקר, או טעות.
שפת הגוף היא סיפור אחר. אורן חקר שנים רבות את התקשורת בעולם החי, ואת הדרכים השונות שבהן מתקיים קשר הכרחי בין אותות תקשורתיים לבין המידע שהם מעבירים. האדם משתמש גם בשפה המילולית, וגם בשפת הגוף, וכמו בעולם החי, שפת הגוף תמיד נותנת, גם באדם, מידע אמין כלשהו. האם אפשר להיעזר בשפת הגוף כדי לזהות שקרים?
התשובה היא כן ולא. כלומר, כן, יש אכן קשר בין אמירת שקר לבין סממנים שניתן לזהות אותם בשפת הגוף, אבל לא, אנחנו לא יודעים לזהות את הקשר הזה טוב מספיק. מחקרים מראים שבני האדם משלים את עצמם שהם יכולים לזהות שקרים "מרחוק" למרות שבמבחנים מידת הדיוק שלהם אינה עולה כמעט על זו של הטלת מטבע. מפתיעים הרבה יותר הם המחקרים הרבים המראים שאנשים שמקצועם הוא לזהות שקרים, כמו חוקרים ואנשי ביטחון, לא טובים יותר בזיהוי שקרים מאנשים אחרים, אלא שהם רק חשדניים יותר. אורן יסביר לכם, בעזרת הדגמות מעשיות, מה גורם לאי הדיוק הזה בזיהוי שקרים. התשובה מפתיעה גם היא.
הרצאה פרונטלית+מצגת, הפעלה וניתוח קטעי וידיאו
מבוגרים, בני נוער (16 ומעלה)
מועדונים, אירגונים, חוגי בית, ימי עיון, השתלמויות
מומלץ לאנשי מקצוע: מקצועות טיפוליים; אנשי חקירה, חוק ומשפט; הוראה וחינוך; ניהול; פיקוד; פוליטיקה; אנשי שרות.
שפת גוף, תקשורת בין אישית, אמת, שקר, רגשות, הבעות פנים, מיקרו הבעות, ד"ר פול אקמן, פוליגרף.	ד"ר אורן חסון טיפול זוגי ופרטנייעוץ וטיפול CBTתל-אביב